નરેન્દ્ર મોદીએ જણાવ્યું કે જાપાન સાથે મારો સંબંધ જૂનો છે. હું દિલથી ગુજરાતી છું. મારા લોહીમાં વ્યાપાર રહેલો છે. માટે વ્યાપારને પ્રોત્સાહન આપવું મારી પ્રાથમિકતાઓમાંથી એક છે. તેમણે ઉદ્યોગપતિઓને સંબોધિત કરતા જણાવ્યું કે મેં ભારતમાં જાપાની બેંકની પરવાનગી આપી છે. મારી સરકારને માત્ર ત્રણ મહીના જ થયા છે, પરંતુ વિકાસ કાર્ય અત્યારથી જ પ્રગતિ પર છે. છેલ્લો દાયકો અમે ખૂબ જ મુશ્કેલીમાં વિતાવ્યો છે. હવે ખુશી થાય છે કે વિકાસદરમાં વધારો થયો છે. મોદીએ જણાવ્યું કે અમારી સરકારની પ્રાથમિકતા છે કે પ્રત્યેક રાજ્યોને સમાન અવસર આપવામાં આવે.